**มติการประชุมคณะกรรมการสถาบันวิจัยระบบสาธารณสุข**

**ครั้งที่ ๑๑/๒๕๖๕**

**วันจันทร์ที่ ๒๘ พฤศจิกายน พ.ศ. ๒๕๖๕ เวลา ๑๓.๓๐–๑๖.๐๐ น.**

**ผ่านสื่ออิเล็กทรอนิกส์ด้วยระบบ ZOOM meeting**

**ถ่ายทอดสัญญาณ ณ ห้องประชุมสุปัญญา สถาบันวิจัยระบบสาธารณสุข อาคารสุขภาพแห่งชาติ**

คณะกรรมการสถาบันวิจัยระบบสาธารณสุข ได้พิจารณาประเด็นต่างๆ โดยมีมติ ดังนี้

**๑. การแก้ไขเพิ่มเติมข้อบังคับสถาบันวิจัยระบบสาธารณสุข ว่าด้วยการเงิน การงบประมาณ และการบัญชีของกองทุนเพื่อการพัฒนาระบบสาธารณสุข พ.ศ. ๒๕๕๓ มีมติดังนี้**  ๑. เห็นชอบให้ สวรส. แก้ไขเพิ่มเติมข้อบังคับสถาบันวิจัยระบบสาธารณสุข ว่าด้วยการเงิน การงบประมาณ และการบัญชีของกองทุนเพื่อการพัฒนาระบบสาธารณสุข พ.ศ.๒๕๕๓ และ (ฉบับที่ ๒) พ.ศ. ๒๕๖๒ ตามที่ สวรส. เสนอ ๒. มอบหมายคณะอนุกรรมการกลั่นกรองข้อบังคับ พิจารณาปรับปรุงข้อบังคับสถาบันวิจัยระบบสาธารณสุข ว่าด้วยการเงิน การงบประมาณ และการบัญชีของกองทุนเพื่อการพัฒนาระบบสาธารณสุข พ.ศ. ๒๕๕๓ และ (ฉบับที่ ๒) พ.ศ. ๒๕๖๒ และนำมาเสนอคณะกรรมการ สวรส. เห็นชอบต่อไป

**การรับรองมติที่ประชุม**

คณะกรรมการ ได้มีการรับรองมติที่ประชุมวาระที่ ๔.๑ ในที่ประชุม

**๒. การแก้ไขเพิ่มเติมข้อบังคับสถาบันวิจัยระบบสาธารณสุข ว่าด้วยการบริหารงานบุคคล พ.ศ. ๒๕๕๖ ประเด็นการแบ่งประเภทผู้ปฏิบัติงาน มีมติดังนี้** ๑**.** เห็นชอบ (ร่าง) ข้อบังคับสถาบันวิจัยระบบสาธารณสุข ว่าด้วยการบริหารงานบุคคล (ฉบับที่...) พ.ศ. .... ๒. มอบหมายคณะอนุกรรมการกลั่นกรองข้อบังคับ พิจารณาปรับปรุง(ร่าง) ข้อบังคับสถาบันวิจัยระบบสาธารณสุข ว่าด้วยการบริหารงานบุคคล (ฉบับที่...) พ.ศ. .... และนำมาเสนอคณะกรรมการ สวรส. เห็นชอบต่อไป

**การรับรองมติที่ประชุม**

คณะกรรมการ ได้มีการรับรองมติที่ประชุมวาระที่ ๔.๑ ในที่ประชุม